Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12578

2. 2. 3. Teljesítményadatok közzététele A teljesítmény adatokat meg kell határozni és a helikopter repülési kézikönyvében közzé kell tenni oly módon, hogy az Annex 6 III. Részének 5. 1. 2. pontja szerint működtetett helikopter üzemeltetési szabályaiban való alkalmazásuk biztonságos kapcsolatot biztosítson a helikopter teljesítménye és azon repülőterek, helikopter leszállóhelyek és útvonalak között, amelyeken a helikoptert üzemeltetni kívánják. A teljesítmény adatokat meg kell határozni, és közzé kell tenni a következőkben felsorolt repülési fázisokra, valamint a tömeg, a szintmagasság, vagy a nyomásmagasság, a szélsebesség, és egyéb környezeti viszonyok tartományára, valamint bármilyen egyéb üzemeltetési változóra, amelyre a helikoptert jogosíttatni kívánják, és ezen felül a kétéltű (amfíbia) helikopterek esetében a vízfelszín viszonyaira és a hullámzás erősségére.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes